कॉज़वे
-हैलो, जिम। -सुप्रभात।
-धन्यवाद। -धन्यवाद।
तुम्हारे पास बस यही सामान है, बच्चे?
मेरा नाम शैरन है।
तुम्हारे कपड़ों का माप मीडियम है?
अच्छा…
मोबाइल प्रीपेड है। यहाँ पर कहीं, इस पर नंबर लिखा है।
मैं सोच रही थी तुम्हारे लिए और क्या लाकर रखूँ।
हर व्यक्ति अलग-अलग चीज़ें चाहता है।
आँखों में डालने की दवाई, हेयर स्प्रे वगैरह, कुछ भी…
पिछला आदमी, उसे शेविंग क्रीम की जगह कंडीशनर इस्तेमाल करना पसंद था।
तुम मुझे बता देना तुम्हें जो भी चाहिए हो।
क्या मैं थोड़ा धीरे बोलूँ?
मैं मदद कर देती हूँ।
यह लो। हो गया।
तुम्हें ज़रूर रोमांचक चीज़ें ज़्यादा पसंद होंगी।
मुझसे तो विमान बरदाश्त नहीं होते। हवा में ऊपर उड़ना
और इतने लोगों का इतना पास होना मुझे बिल्कुल पसंद नहीं।
अच्छा किया, बच्चे।
ठीक है।
अब, धीरे-धीरे खड़े होना।
शौचालय बहुत खतरनाक हो सकते हैं।
लाओ, मैं तुम्हारी मदद कर दूँ।
फ़्रैंक को ऐडविल से ज़्यादा नैप्रॉक्सन पसंद थी।
उसके कंधे में बर्साइटिस था।
वह फ़ैक्ट्री में टीवी डिनर पैक करने का काम करता था।
मैं वह कभी नहीं खाती। इतना नौसादर, शायद उसी से वह बीमार हुआ होगा।
कितना समय पहले था वह?
नौ साल हो गए।
उसकी देखभाल करते हुए मैं इतनी माहिर हो गई कि मैंने सोचा, इसे ही अपनी जीविका क्यों न बना लूँ?
तो मैं फिर से स्कूल में गई और लाइसेंस प्राप्त कर लिया।
कितनी दुःखी ज़िंदगी है।
मुझे माफ़ कर दीजिए।
कोई बात नहीं। लोग कई बार ऐसी चीज़ें कह जाते हैं जो वह कहना नहीं चाहते।
कभी-कभी उन्हें कोई शब्द याद नहीं आते। धीरे-धीरे आसान हो जाएगा।
तुम्हें इस आदमी का नाम याद है?
जॉन जोन्स।
मैरी ब्लैक?
मुझे नहीं पता।
ठीक है। और अब दूसरे हाथ से?
तुम कर लोगी।
अच्छा किया। सब ठीक है। पीछे आ जाओ।
शैरन!
तुम ठीक हो, बच्चे।
सब ठीक है। बस साँस लो।
मेरी बात सुनो।
सब ठीक है। तुम ठीक हो।
बिल्कुल ठीक। बस, साँस लो।
अंदर… और बाहर।
अंदर और बाहर।
एक और।
बहुत अच्छा कर रही हो।
शाबाश। यह बहुत बड़ा था। बाद में इस तरह के नहीं होंगे।
तुम मेरी बात सुन रही हो?
धन्यवाद।
अंधेरा होने से पहले, कार का चक्कर लगाने जाना चाहोगी?
यह दायाँ मोड़ लेकर शहर में चलते हैं।
बहुत बढ़िया कर रही हो।
तुम अब जाने के लिए तैयार हो।
रोक दो। सड़क के किनारे कार रोक दो। यहीं पर।
मुझे माफ़ कर दो।
कोई बात नहीं।
मुझे पता है यह मुश्किल है।
यह मुश्किल नहीं है। कार चला पाना कोई जीत नहीं होनी चाहिए।
मेरा मतलब था जाना। बदलाव मुश्किल हो सकता है।
अगर तुम्हें लग रहा है तुम तैयार नहीं हो तो हम तुम्हारे कुछ दिन और रहने का इंतज़ाम कर सकते हैं।
मेरे पास उसके लिए पैसे नहीं हैं।
वैसे भी मुझे अब वापस जाना चाहिए।
वापस घर।
नहीं। वापस काम पर। पुनः फ़ौज में।
तुम पहले से बहुत बेहतर हो पर तुम काम पर वापस जाने के लिए तैयार नहीं हो। अभी तो बिल्कुल नहीं।
तो फिर यह सब करने का क्या मतलब था?
हमने जो भी बातें की हैं, भूलना मत, अच्छा?
स्वयं को व्यवस्थित रखना। बीच-बीच में कुछ भूलने के लिए तैयार रहना।
सूचियाँ बनाओ। सूचियाँ संभाल कर रखो। एक जैसी चीज़ें एक साथ रखो।
एक जैसी दो चीज़ें एक साथ रखना जैसे हमने सीखा था।
मैं नहीं भूलूँगी।
लोग कई बार भूल जाते हैं। वे ख़ुद पर कुछ ज़्यादा ही भरोसा कर लेते हैं।
तो, क्या सोचा है, बस से घर तक कैसे जाओगी? हम वह लिख लेते हैं।
मेरी माँ मुझे बस अड्डे से लेने आएँगी।
घर पर कोई और होगा?
तुम्हारा भाई?
मैं काफ़ी समय से घर नहीं गई हूँ और वैसे भी, मैं ज़्यादा समय के लिए अभी भी नहीं रहूँगी।
-तो… -लोगों के साथ रहना फ़ायदेमंद हो सकता है।
मैं अकेली ही ठीक हूँ।
ऐटिवैन, डैपाकोट, सिम्बाल्टा, वाइकोडिन।
तुम पूरी तरह ठीक नहीं हुई हो।
जो चीज़ें तुम पहले करती थीं, वे सब फिर से कर पाने के लिए तुम्हें हर रोज़ बहुत मेहनत करनी होगी।
हाँ।
मैं ठीक रहूँगी।
मर्सिडीज़-बेन्ज़
ग्रेहाउंड
द्वितीय विश्वयुद्ध संग्रहालय
तुम्हें लगता है तुम बहुत मज़ाकिया हो, है ना?
वह शायद अंदर पड़ा है। रुको ज़रा।
ठीक है। मैं अभी आती हूँ। रुको।
लिन्ज़ी?
लिन्ज़ी, मुझे लगा तुमने कहा था तुम शुक्रवार को आओगी।
माँ?
तुम ठीक हो?
मैं ठीक हूँ।
मैंने डैबी से कहा था कि शुक्रवार को मुझे काम से जल्दी आने दे।
मैंने सोचा था मैं खाने-पीने का सामान लाऊँगी, तुम्हारे लिए ट्रक साफ़ करूँगी,
केक लाकर रखूँगी और तुम्हें लेने जाऊँगी। शुक्रवार को तुम्हारी वापसी का जश्न मनाने वाली थी।
कोई बात नहीं।
सुनो, तुम टेड से मिलना चाहोगी?
नहीं, मैं सोना चाहती हूँ।
हम शोर नहीं करेंगे।
मुझे सुबह काम पर जल्दी जाना है पर तुम आराम से उठना।
सुनो, लिन्स।
मुझे तुम्हारी चिंता हो रही थी।
तुम पहले जैसी लग रही हो।
फ़ोन बटुआ
आपको कोई मदद चाहिए?
मैं देखने आई थी अगर आपके पास अभी भी काम है।
-पूल साफ़ करने का? -हाँ।
तुम क्या गरमी की छुट्टियों में घर आई हो? कॉलेज में हो?
मैं अभी अफ़गानिस्तान से वापस आई हूँ।
तुम्हारी सेवा के लिए धन्यवाद। मेरे पिता नौसेना में थे। कोरियन युद्ध के दौरान।
पर तुम पूल क्यों साफ़ करना चाहती हो?
मुझे पानी अच्छा लगता है। मैं न्यूमैन में पूल साफ़ किया करती थी।
मेरे विचार में अफ़गानिस्तान में कोई खास स्विमिंग पूल नहीं होंगे।
जहाँ मैं थी, वहाँ तो नहीं थे। हाँ।
-तुम्हें गाड़ी चलानी आती है? -हाँ।
बढ़िया। कल शुरू करना चाहोगी?
ज़रूर।
अरे! चलानी नहीं आती तो चलाना बंद कर!
लानत है!
लानत है।
हाँ।
इलेक्ट्रिकल डायग्नॉस्टिक
क्या यह सन् '85 की स्कॉट्सडेल है?
बहुत पुराने स्टाइल की गाड़ी है। अच्छा ट्रक है तुम्हारा।
हाँ। अब नहीं है।
यह कब से ऐसे कर रहा है?
अभी शुरू किया। मुझे पता नहीं है। यह मेरा नहीं है।
इसका तेल बदले कितना समय हुआ?
मुझे नहीं पता।
ठीक है। कोई बात नहीं।
अरे, सैन्टियागो।
तुम अंदर इंतज़ार कर सकती हो।
वहाँ एसी लगा हुआ है।
हाँ।
नोला ऑटो रिपेयर
कल, मैंने कहा था ऐग्सॉस्ट वॉल्व में गड़बड़ है और मैं सही था।
तो… शायद बस कार्बोरेटर में समस्या है।
और अगर वही है तो मैं वह हिस्सा ईबे पर ले सकता हूँ।
उसे मिलने में मुश्किल नहीं होगी। पर आने में थोड़ा समय लग जाएगा। तुम्हें जल्दी तो नहीं है?
पता नहीं मैं यहाँ कितने दिन रहने वाली हूँ।
-उसकी क़ीमत कितनी होगी? -शायद 350, 400, साथ में मज़दूरी।
शायद थोड़ा पैसा और लग जाए अगर खोलने पर कुछ और गड़बड़ भी दिखी।
पता नहीं मैं इसे ठीक करवाऊँ भी या नहीं। यह मेरा है भी नहीं। यह…
ओह, नहीं, वह तो… मतलब, यह अच्छा ट्रक है।
तो…
अच्छा, क्यों न तुम इसे यहाँ हमारे पास छोड़ दो?
हिस्सा मिलने पर मैं तुम्हें फ़ोन करके क़ीमत का अनुमान बता दूँगा। ठीक है?
मुझे अपना नंबर नहीं पता।
मैं बस काम के लिए माँग रहा हूँ।
नहीं। मुझे सच में अपना नंबर नहीं पता।
क्यों न तुम… क्यों न ऐसा करें? क्यों न तुम मेरे नंबर पर फ़ोन करो,
तो तुम्हारा नंबर मेरे फ़ोन पर आ जाएगा। ठीक है?
क्या मैं तुम्हारा फ़ोन ले सकता हूँ?
तो मैं ख़ुद को फ़ोन करता हूँ, ठीक है?
उससे मेरा नंबर आ जाएगा, ठीक है? इतनी सी बात है।
मेरा नाम ओकॉन है।
धन्यवाद।
अरे, '85 की स्कॉट्सडेल, तुम ठीक हो?
मैं ठीक हूँ।
बाहर बहुत गरमी है। तुम्हें सवारी चाहिए?
तुम कहाँ जा रहे हो?
यहीं चॉप और बोर्डो के पास जा रहा हूँ।
-बर्फ़ वाली चुस्की लेने जा रहे हो? -नहीं।
ओफ़्फ़, शायद।
कोई गाने लगाना चाहोगी?
जो चाहो सीडी चुन लो।
एफ़एम 875 पी1
मेरी दादी यह रिकॉर्ड सुना करती थीं। वह…
यार, वह अर्नी को इतना पसंद करती थीं।
हालाँकि वह ब्लूज़ की मिट्टी पलीद कर रहा है।
-तुम यहीं बड़े हुए हो? -हाँ, यहीं पैदा हुआ, पला-बढ़ा। तुम?
मैं भी।
-तुम किस हाई स्कूल में गई थीं? -न्यूमैन।
मुझे स्कॉलरशिप मिली थी।
मैं डी ला साल में गया था।
ओकॉन नाम बताया था ना?
ज़्यादातर लोग मुझे जेम्स ही बुलाते हैं।
मैं एक जैस ओकॉन को जानती थी जो डी ला साल में पढ़ी थी।
वह मेरी बहन है।
मैं बास्केटबॉल में उसके विरुद्ध खेलती थी। बहुत बढ़िया खिलाड़ी थी वह।
इस गाने के बारे में सबसे अजीब चीज़ यह है
कि उसे वास्तव में उसकी सास के साथ दफ़न किया गया।
क्लेबॉर्न में।
क्या विडंबना है।
डिस्क रीड
ओफ़्फ़।
शायद इसीलिए लोग अब सीडी नहीं खरीदते।
एक बात बताऊँ? मैं ज़रा पुराने ज़माने का हूँ, तो…
हाँ।
यह वाला तुम्हें पता होगा, है ना?
-"हियर कम द गर्ल्स"? -बिल्कुल सही। बिल्कुल सही।
ठीक है, न्यूमैन।
ठीक है।
पहले अच्छी तरह रगड़ना और फिर जाली से सब कचरा निकालना।
सारे फूल, पत्ते वगैरह पानी से निकालना।
फिर पत्तों वाला पाँचा निकालना। वह वो भारी वाला जाल है।
सारे पत्थर, तिनके, बीज वगैरह सब निकालना।
सब चीज़ें जो बड़ी नाली में फँस कर उसे बंद कर देंगी जिससे पंप ख़राब होगा।
अरे, तुम ठीक हो? यह सब तुम कर लोगी?
हाँ। बड़ी नाली…
ठीक है, अच्छी बात है। उसके बाद तुम्हें नालियाँ खाली करनी हैं।
और नालियाँ साफ़ करना ज़रूरी है।
उन नालियों में कुछ भी हो सकता है।
लोगों के पूल की नालियों में जो होता है, उससे उनके बारे में बहुत कुछ पता चल सकता है।
तुम्हें थोड़ा और ज़ोर लगाना होगा।
हाँ, ऐसे।
लोग अपने पूल का बहुत बुरा हाल करते हैं।
क्लोरीन ख़त्म हो गई है। ट्रक से और लेकर आता हूँ।
तुम यह अकेले कर लोगी?
जी, सर।
बढ़िया। तो कल तुम ऑक्टेविया सड़क पर काम शुरू कर लेना।
स्मृति खेल
तो फिर बाद में आ जाना। हाँ, जान।
ठीक है। बाद में मिलती हूँ।
तुम यहाँ हो। मुझे ट्रक दिखाई नहीं दिया।
वह मेकैनिक की दुकान में है।
क्या हो गया उसे? कितने पैसे लगेंगे?
आप उसकी चिंता मत करो। मैं पैसे दे दूँगी।
मेरा मतलब यह नहीं था।
क्या हाल है तुम्हारा?
अच्छा है। ठीक है। मैं ठीक हूँ।
आकर मेरे साथ कुछ देर बैठोगी? मैं एक ड्रिंक लेने लगी हूँ।
थकी हुई हो?
हाँ।
ठीक है।
कार मेकैनिक: तुम्हारी डायरी मेरी कार में रह गई थी।
वापस चाहिए?
हैलो? कोई है?
मैं यहाँ पीछे की तरफ़ हूँ, जेम्स।
वाह, कितनी सुंदर जगह है।
-मुझे कोई गोली तो नहीं मार देगा ना? -आज तो नहीं।
मालिक लोग शहर से बाहर गए हुए हैं।
-धन्यवाद। -तुम्हारा स्वागत है।
-बैठना चाहोगे? -हाँ।
तुम्हें तैरना पसंद है?
नहीं, कोई ख़ास नहीं पसंद।
-मुझे तुम्हारे चलने के तरीके से लगा था। -मेरा काम चल जाता है।
तुम फ़ौज में थे क्या?
नहीं। लगता है तुम थीं?
ऐसा ही समझ लो। मैं अभी वापस आई हूँ।
कैसा चल रहा है?
-हाँ। -हाँ।
सीधा ऊपर देखो।
और अब बायीं ओर।
शाबाश।
तो, ऐटिवैन, सिम्बाल्टा, डैपाकोट, वाइकोडिन और दिमाग़ में एक चोट।
जो बहुत अच्छी तरह ठीक होती लग रही है।
दिमाग़ की चोटों के साथ कभी कुछ पक्का नहीं पता होता।
मुझे काफ़ी अच्छा महसूस हो रहा है। बल्कि मुझे पूछना था
अगर मैं अपनी दवाइयाँ लेनी बंद कर दूँ तो क्या होगा?
तुम्हारे लिए दौरे पड़ने, तनाव, घबराहट और अवसाद का ख़तरा बहुत ज़्यादा बढ़ जाएगा।
मैं ठीक महसूस कर रही हूँ।
क्या यह संभव है कि ऐसा सिम्बाल्टा के कारण है?
क्या तुम मुझे बता सकती हो दिमाग़ में चोट कैसे लगी?
उसमें नहीं लिखा?
इसमें लिखा है, "अफ़गानिस्तान में एक गाड़ी में जाते हुए
उसमें होने वाले धमाके के कारण मस्तिष्क में रक्तस्राव हुआ।"
उसी के कारण यह चोट लगी।
पर मैं तुम्हारे शब्दों में सुनना चाहता हूँ कि क्या हुआ था।
मैं बस यह दवाइयाँ बंद करने के बारे में पूछ रही हूँ। इससे पहले मैंने कभी दवाइयाँ नहीं खाई हैं
और मैं अपनी बाकी की ज़िंदगी भी नहीं खाना चाहती।
लिन्ज़ी, अगर तुम कोई ऐसा न्यूरॉलोजिस्ट चाहती हो
जो टॉफ़ियों की तरह दवाइयाँ लेता-देता रहे, तो मैं वैसा डॉक्टर नहीं हूँ।
मैं थलसेना के इंजीनियरों की पलटन में काम करती हूँ।
मेरी ख़ासियत जल प्रणालियों में काम करना है। मुझे एक डैम पर काम करने के लिए कहा गया था।
वह डैम बेस से 20 मिनट की दूरी पर था। तीन गाड़ियों का दल तैयार हुआ था।
बेस से दस मिनट दूर, सबसे आगे वाली गाड़ी में धमाका हुआ।
मैंने आगे वाली खिड़की से देखा। और तभी, मेरी गाड़ी में धमाका हुआ।
कुछ पल तक तो, मुझे समझ ही नहीं आया क्या हुआ है,
पर मेरे साथ वाला आदमी, एक सार्जेंट, उसे आग ने पकड़ लिया था।
उसकी टाँगें और छाती आग की लपटों से घिरे हुए थे और वह उसे बुझाने की कोशिश कर रहा था।
मुझे कुछ दिखाई नहीं दे रहा था। साँस नहीं आ रही थी।
आख़िरकार, किसी ने पीछे का दरवाज़ा खोला
और कुछ लोगों ने बाहर निकलना शुरू किया।
मुझे धूप दिखाई दी और मैंने उसकी ओर जाने की कोशिश की।
पर चारों ओर गोलियाँ चल रही थीं और बाहर निकलने वाले लोगों को गोली मारी जा रही थी।
वे बाहर निकलते थे और साथ ही गिर जाते थे। तो मैं बाहर भी नहीं जा सकती थी।
पर मेरा निकलना ज़रूरी है क्योंकि मेरे साथ वाला आदमी जल रहा है।
फिर मैं बेहोश हो गई और जब मुझे होश आया तो मैं अस्पताल में थी।
और मुझे बताया गया कि विस्फोट के कारण मेरे दिमाग़ से ख़ून बहने लगा था।
इससे आपको निदान करने में मदद मिलेगी?
ज़रूर मिलेगी। खुल कर बताने के लिए धन्यवाद।
मुझे बताओ, तुम्हारी नींद कैसी है?
बहुत अच्छी नहीं है।
हैलो।
आप खाने का सामान लाई हैं।
पता है इस घर पर मैंने कितनी बार पैसा लगाया है?
तीन बार।
मैंने डैबी से बात की है। उन्हें ऊपर वाले कार्यालय में काम करने के लिए कोई चाहिए।
हम एक साथ चाय-कॉफ़ी पी सकते हैं। वह शायद अच्छा रहेगा।
मेरे पास नौकरी है। मैंने… मुझे एक नौकरी मिल गई है।
तुमने क्या? क्या काम करना होगा?
पूल साफ़ करने का।
क्या कर रही हो तुम?
पूल। उन्हें साफ़ कर रही हूँ।
तुम एक डिपार्टमेंट स्टोर के एयर-कंडीशनिंग वाले कार्यालय में
काम करने के बजाय बाहर 43 डिग्री की गरमी में काम करना चाहती हो?
मैंने डैबी से कहा है तुम उससे मिलने आओगी।
मैंने उसे तुम्हारे बारे में सब बताया है। तुम कितनी होशियार हो। कितनी सुंदर हो।
मैं अभी किसी कार्यालय में काम नहीं कर सकती।
बेशक़ कर सकती हो। यह अच्छा काम है। इसमें बीमा भी मिलेगा।
मैं पूरा दिन एक स्क्रीन को देखती नहीं रह सकती।
कोशिश करके देखो। यह तुम्हारी पसंद का काम नहीं है
पर तुम पूरी ज़िंदगी पूल भी साफ़ नहीं करना चाहोगी।
यह मेरे वापस जाने तक बस एक अस्थायी काम है।
क्या मतलब है तुम्हारा "वापस"?
मज़ाक कर रही हो क्या?
मुझे यह कब बताने वाली थीं तुम? रुको, क्या वे तुम्हें वापस लेंगे भी?
-मैं कोशिश करूँगी। -तुम्हारी इस हालत में?
यह आपकी समस्या नहीं है।
यह मेरी समस्या है जब मुझे बीच रात में जर्मनी से किसी डॉक्टर का
फ़ोन यह बताने के लिए आता है कि मेरी बच्ची को एक धमाके में चोट लगी है।
मैं ठीक हूँ। मैं ठीक हो जाऊँगी।
ठीक है, लिन्ज़ी।
तुम बस मिलने आई हो तो चलो मिलकर बातें करते हैं। तुम कैसी हो?
मुझे मेरी तबियत ठीक नहीं लग रही।
मैंने तुम पर भरोसा करके यह बताया है।
अमरीका की थलसेना के इंजीनियरों की पलटन
पुनः भर्ती होने के मानदंड चिकित्सीय आधार पर अयोग्यता के नियम
शारीरिक तंदुरुस्ती की जाँच सूची स्वास्थ्य के मानक
चिकित्सीय छूट का आवेदन - अयोग्य स्थिति वाले लोग
-वह कोना बचाकर। -धन्यवाद।
पूल सेवा
ठीक है।
अब इस ओर।
-हाँ। -हाँ। ठीक है।
अरे, इस चीज़ के कितने पैसे दिए?
पचास डॉलर।
यह बहुत मुश्किल होगा पर काम पर वापस जाने के लिए मुझे एक परीक्षा पास करनी होगी।
पूल साफ़ करने के लिए तुम्हें परीक्षा पास करनी पड़ेगी?
नहीं। मेरा पुराना काम।
तुमने कभी यह इस्तेमाल किया?
थैरेपी के लिए पहले जाता था। पर काफ़ी समय से अब जिम नहीं गया हूँ।
मैं भी नहीं।
-अरे, मेरे ट्रक का क्या हो रहा है? -कौन सा ट्रक?
नहीं, मैं थोड़ा व्यस्त हो गया था।
एक श्वेत लड़की है। सारा समय मुझे फ़ोन करके
जिम का सामान उठवाने में मदद के लिए बुलाती रहती है। मेरा मतलब समझ रही हो?
अजीब है।
तुम्हारा कैसा चल रहा है? पूल का काम कैसा चल रहा है?
उसमें कड़ा मुकाबला है।
-सच में? -नहीं।
बहुत मज़ाकिया हो।
-इसे यहीं रख देते हैं, ठीक है? -हाँ। ठीक है।
ठीक है।
ठीक है। ख़ुद को कमांडो समझकर बहुत ज़ोर मत लगा लेना, अच्छा? बहुत गरमी है।
-मैं गरमी सह सकती हूँ। -ठीक है।
-धन्यवाद। -जब भी चाहो।
अच्छा। ठीक है।
सेंट चार्ल्स
सुनो, तुम कोई बर्गर या कुछ खाना चाहोगे?
बिल्कुल। मेरी भी यही इच्छा थी। बस, अपने मुँह से यह कहना नहीं चाहता था।
मैं नहीं चाहता था तुम मुझे अजीब या ऐसा कुछ समझो। तो, तुम खिलाओगी, है ना?
-मैं ऐसा कुछ नहीं सोच रही… -ठीक है।
मैंने अभी यह…
रोइंग मशीन उठवाने में तुम्हारी मदद की है ना।
अरे, उसे कह दोगी मैंने हैलो कहा है?
हाँ। तुम जानते हो मैं कह दूँगी।
यह मेरी ओर से है, जेम्स।
क्या कह रही हो, जान? हमेशा तुम्हारी ओर से होता है।
हमेशा नहीं।
-धन्यवाद। -हाँ। वह मेरी माँ के साथ स्कूल में थी।
-तो तुम बिल्कुल नहीं पीतीं? -हँ?
तुम बिल्कुल नहीं पीतीं?
मैंने कभी पीकर नहीं देखा।
तुमने कभी बीयर पीकर नहीं देखी?
नहीं। वापस आने के बाद से नहीं। मैं काफ़ी दवाइयाँ ले रही हूँ।
किस तरह की दवाइयाँ?
जैसे, "अवसाद-के-कारण-आत्महत्या-न-कर-लेना" वाली दवाइयाँ।
अच्छा।
तुम्हारा मतलब जैसे दर्द की गोलियाँ? दिमाग़ ख़राब होने से बचने वाली गोलियाँ? ख़ुशी वाली गोलियाँ?
अब तक, बस दर्द और दिमाग़ वाली।
-सुनो, क्या मैं तुम्हें एक बीयर ले दूँ? -क्या?
तुम बहुत सुंदर हो। तुम्हें एक बीयर ले दूँ?
-मुझे नहीं चाहिए। धन्यवाद। -मान जाओ। मेरे साथ एक बीयर ले लो।
तुम एक बार में रूट बीयर पी रही हो। हम न्यू ओर्लींस में हैं।
उसने शायद न कहा, भाई।
अरे, मैं तुम्हारे लिए भी एक बीयर ले लेता हूँ, भाई।
बहरा और अंधा।
नहीं, क्योंकि मेरे पास पहले ही एक बीयर है।
और मेरी लड़की ने न कहा।
मुझे देखने में ऐसा नहीं लग रहा। क्या तुम इसकी लड़की हो?
मुझे सच में अफ़सोस है। मेरा एक बॉयफ़्रेंड है।
रुको, रुको। तो यह तुम्हारी लड़की है और इसका एक बॉयफ़्रेंड है।
हाँ, यह बिल्कुल सही है। यह मेरी लड़की है और इसका एक बॉयफ़्रेंड है।
तुम्हें इससे कोई ऐतराज़ है, भाई?
-मैं तो बस कोशिश कर रहा था। -अरे, तुम्हारी शाम अच्छी बीते।
बेवकूफ़।
देखो, मैं जानता हूँ तुम मेरी लड़की नहीं हो।
-तुम मेरा मतलब समझ रही हो? मेरा मतलब, मैं… -कोई बात नहीं।
ठीक है।
मुझे नहीं पता था तुम्हारा कोई बॉयफ़्रेंड है।
मेरा कोई बॉयफ़्रेंड नहीं है।
क्या तुम्हारा किसी से रिश्ता है?
ना।
मेरी सगाई हुई थी। एक बार।
फिर क्या हुआ?
मैंने अपनी टाँग गँवा दी।
क्या मैं तुम्हारी बीयर का एक घूँट ले सकती हूँ?
-पक्का? -हाँ।
मेपल लीफ़ बार खुली है
-धन्यवाद। -हाँ। आख़िरी।
मैं बताना चाहती थी
वह जो मैंने बॉयफ़्रेंड न होने की बात कही थी…
-अरे। देखो। ना, मैं बस… -नहीं। मेरी बात बस…
मेरे बॉयफ़्रेंड नहीं हैं। मेरी गर्लफ़्रेंड हैं।
मतलब, अभी नहीं हैं पर जब होती हैं तो वह होती हैं।
-ठीक है। मैं यह नहीं… -नहीं, मैं जानती हूँ तुम क्या कर रहे थे
और मैं उसके लिए सच में आभारी हूँ।
मैं तुम्हें बस यह बता रही हूँ ताकि तुम्हें मेरे बारे में यह पता हो।
ठीक है। तो… ठीक है। कोई बात नहीं।
-धन्यवाद? -तुम्हारा स्वागत है।
सब ठीक है।
वैसे, मैंने कभी गाँजा पीकर नहीं देखा है।
तुम सच कह रही हो?
मेरा भाई हम दोनों के हिस्से के ड्रग ले लेता था।
सच में?
कोकेन, मेथ, फ़िनायल।
उसने ऑनलाइन किसी रसायन-विद्या के बारे में पढ़ा था। वह काम नहीं किया। उसका फेफड़ा जल गया।
सत्यानाश।
-तुम्हारी टाँग को क्या हुआ था? -शीश।
-बिल्कुल अंदाज़ा नहीं हुआ तुम यह पूछने वाली हो। -तो, कैसे हुआ यह?
मेरी कार की दुर्घटना हो गई थी।
मेरी कार की दुर्घटना हो गई जब कार में मेरे साथ जैस…
और उसका बेटा, मेरा भांजा, ऐन्टॉन थे।
कॉज़वे पर।
मुझे याद है… मैंने अपने रिअरव्यू आइने में देखा
और मुझे जैस का चेहरा नज़र आ रहा था।
मुझे उसकी आँखों में देखना याद है।
ऐसा लगा जैसे वह अलविदा कह रही थी।
जैसे कह रही हो,
"फिर मिलेंगे।"
और फिर, मैं जैसे होश में आ गया।
और मुझे बस महसूस हुआ जैसे मुझ पर कोई दबाव पड़ रहा है,
जैसे कोई बहुत, बहुत सख़्त चीज़ दबा रही हो। बहुत ज़्यादा सख़्त।
और पता चला कि कार बिल्कुल टूट-फूट गई थी।
और उसके साथ मैं भी।
और यह टाँग…
यह टाँग इतनी बुरी तरह घायल थी कि नीचे देखने पर
मुझे मेरे जूते ता तला नज़र आ रहा था।
और कार के बाहर लोग चिल्ला रहे थे।
अंदर नहीं।
क्या जैस की मौत हो गई?
ना।
ना, जैस की मौत नहीं हुई।
मुझे बहुत ख़ेद है।
हाँ।
अरे, तुम ठीक हो?
अरे, सुनो, कभी ज़िंदगी में गहरे बादल छा जाएँ, तो बस उनके छंटने का इंतज़ार करो। ठीक है?
-हाँ। -हाँ।
वह करना कैसे है?
वह… ठीक है। गहरे बादल क्या हैं?
यहाँ वापस आना।
तो तुम्हें यह शहर बिल्कुल पसंद नहीं है?
शहर की बात नहीं है।
तो फिर क्या है?
वह घर।
इतनी रातें उस रसोई में मेज़ पर बैठे हुए बिताई हैं
और मेरा भाई ऊँघ रहा होता था।
और मेरी माँ कहती थीं, "बेचारा। कितना थका हुआ है।"
मुझे उसकी याद आती है।
वह और मैं, दोनों उस घर में फँसे हुए थे।
पर केवल मैं ही वहाँ से बाहर निकल पाई।
ख़ैर, जो भी है। और फिर मैंने बस कभी नहीं सोचा था मैं यहाँ वापस आऊँगी।
पर फिर मुझे एक धमाके ने उड़ा दिया।
तुम्हें… क्या? तुम्हें धमाके ने उड़ा दिया?
आइईडी बम।
अरे, बाप रे!
धन्यवाद।
अच्छा। तो…
ऐसी भी क्या जल्दी है?
तुम्हें कोई जल्दी है?
नहीं।
मुझे भी नहीं है।
धन्यवाद।
अच्छा घर है यह।
काफ़ी बड़ा है।
हाँ। मेरे लिए बहुत बड़ा है। यह सोच रही हो?
मुझे बड़े घरों से कोई समस्या नहीं है।
हाँ। यह हमारे परिवार का घर था।
तुम यहीं पर बड़े हुए?
नहीं, नहीं, नहीं।
मैंने और जैस ने यह ख़रीदा था… मेरी माँ के गुज़र जाने के बाद।
बस… हम यहाँ साथ में रहते थे।
तीन साल तक, मैं, वह और ऐन्टॉन।
वह काफ़ी…
अच्छा था।
तुम यहीं रह गए?
जैस यहाँ से चली गई और मैं…
हाँ, मैं रहा। मैं यही रहा।
मेरी माँ उसी घर में रहीं जिसमें हम सब रहते थे।
अब केवल वही रहती हैं उस घर में।
मुझे समझ नहीं आ रहा तुम कहना क्या चाहती हो।
मुझे नहीं लगता यह अच्छा है। वहीं रह जाना।
तुम्हारी माँ के लिए? या मेरे लिए?
दरअसल, मेरे लिए।
तुम्हें वैसे, अपनी माँ के साथ रहने की ज़रूरत नहीं है।
यहाँ आ सकती हो।
क्या?
हाँ, यहाँ रहने के लिए आ जाओ।
तुम्हें तुम्हारा अपना कमरा मिलेगा।
पता है मेरे घर में कितने कमरे हैं? मुझे पता भी नहीं चलेगा तुम यहाँ हो।
मुझे नहीं लगता यह…
मैं तुम पर लाइन वगैरह नहीं मार रहा। मैं बस…
मैं यह जानती हूँ। पर तुम नशे में हो।
यह तो सच है।
किसी का पास में होना, बस अच्छा लगेगा।
सुबह एक साथ कॉफ़ी पीना।
शाम को सिगरेट वगैरह पीना।
कभी-कभी एक साथ खाना बनाना।
हम लोग यह सब किया करते थे।
सुनो।
यह कोई बहुत बड़ी बात नहीं है।
मुझे छोड़ने आने के लिए धन्यवाद।
ज़रूर।
कृपया मेरे बारे में कोई राय मत बनाना।
मैं आपके बारे में कोई राय नहीं बना रही।
तुम कहाँ गई थीं?
एक दोस्त के साथ बाहर गई थी।
क्या तुमने पी रखी है?
थोड़ी सी, शायद।
लिन्ज़ी।
मुझे लगता था हमारे घर में तुम ज़िम्मेदार किस्म की हो।
मैं ज़िम्मेदार किस्म की ही हूँ।
बस अपनी आँटी लेस्ली जैसी मत बन जाना।
या मेरे परिवार के किसी भी और सदस्य जैसी।
या अपने पिता की ओर के किसी सदस्य जैसी।
ठीक है, माँ।
तुम्हें भूख लगी है?
मैंने अभी एक बर्गर खाया है।
"मैंने अभी एक बर्गर खाया है।"
तुम कितनी मज़ाकिया छोटी सी बच्ची हुआ करती थीं और फिर तुम कितनी गंभीर हो गईं।
तुम शायद थकी हुई होगी।
तुम्हें कल काम पर जाना है?
यह तो ऐश है।
तो, तुम्हारे डॉक्टर क्या कह रहे हैं?
मुझे अब डॉक्टर से 22 तारीख़ को मिलना है।
मैं तुम्हें ले चलूँगी।
आपको यह करने की ज़रूरत नहीं है।
नहीं, मैं यह करना चाहती हूँ। साथ में कोई हो तो वे ज़्यादा अच्छी तरह देखते हैं।
उन्हें पता चलता है कि तुम्हारी परवाह करने वाला कोई है तो तुम बहुत बुरे व्यक्ति नहीं हो सकते।
-आप पक्का चलेंगी? -हाँ! इस बात पर विश्वास करना इतना मुश्किल है?
माफ़ी चाहती हूँ।
धन्यवाद।
तुम्हें पसीना नहीं आ रहा? चलो, तुम भी इस पूल में आ जाओ।
यह तुम्हारे लिए अच्छा रहेगा। तुम्हारा दिमाग़ थोड़ा शांत हो जाएगा।
बाप रे, झटके से अंदर मत आना।
क्या हुआ?
तुम इतनी दूर क्यों चली गईं?
पता नहीं। मैं जाना चाहती थी।
पर क्यों? तुम क्यों जाना चाहती थी?
बहुत से कारण थे।
कोई कारण बताना चाहोगी?
नहीं।
तुम यहाँ रहना बरदाश्त नहीं कर पाई?
तुम मुझे सच बता सकती हो।
हाँ, मैं नहीं बरदाश्त कर पाई।
जब मैं तुम्हारी उम्र की थी तो मैं भी एक जगह नहीं रह पाती थी।
मैं तुम्हें समझ सकती हूँ।
सच में समझती हूँ।
गिलास फिर से भरना पड़ेगा।
हैलो? हैलो, टेड।
यह मेरी ही आवाज़ है। यह ऐसी ही है।
नहीं। नहीं। मैं व्यस्त हूँ। मैं आज शाम अपनी बेटी के साथ बिता रही हूँ।
तुम्हारी शाम कैसी रही?
बेकार बात मत करो।
ख़ैर, तुम बेवकूफ़ हो क्योंकि मैं तुमसे नहीं मिलना चाहती।
सच में?
एक मिनट होल्ड करना। मैं ज़रा बेडरूम में जाती हूँ।
नहीं, मैं कुछ नहीं कर रही।
अरे। धन्यवाद। मुझे माफ़ कर दो।
माफ़ी मत माँगो। सब ठीक है।
यह सोचना मूर्खता थी कि मैं उन पर भरोसा कर सकती हूँ।
उन्होंने काफ़ी बार तुम्हारा भरोसा तोड़ा है?
हाँ। फिर भी मैं अभी भी उन पर भरोसा कर लेती हूँ।
सब ठीक है। चलो, हमारे पास अभी काफ़ी समय है।
शायद तुम्हारे लिए वह बर्फ़ की चुस्की लेने का समय भी है जो तुमने उस दिन नहीं ली थी।
तुम्हें सच में ऐसा लगता है?
वह मेरी ओर से होगी।
अच्छी है।
हैनसन्ज़ स्नो-ब्लिज़ खुला है
धन्यवाद।
तुम्हारा स्वागत है।
-यह वैनीला है? -हाँ।
क्यों? वैनीला में कुछ गड़बड़ है क्या?
मुझे बस पता नहीं था कि वैनीला भी बनाते हैं।
तुम्हारे कप में तो पूरा इंद्रधनुष पड़ा है।
हाँ, यही तो बात है।
अरे, कोई बात नहीं। मैं तुम्हारे लिए एक और ले आता हूँ।
-नहीं, मुझे नहीं चाहिए… -मेरे पास इतने…
नहीं, मुझे और बर्फ़ की चुस्की नहीं चाहिए। मैं बस चाहती हूँ मेरे हाथ से चीज़ें न छूटें।
माफ़ करना।
तो, तुमसे चीज़ें गिरती हैं। यह सब किसलिए?
उस दुर्घटना के कारण कुछ समस्याएँ अभी बाकी हैं।
तो डॉक्टर के पास इसलिए जाना है? वह ठीक करने के लिए?
नहीं। मैं ठीक हो चुकी हूँ।
ठीक है।
बोल दो।
यह अच्छी है।
तो, यह डॉक्टर के पास तुम ऐसे ही मज़े करने जा रही हो?
नहीं, मुझे उनसे लिखवाना है कि मैं ठीक हूँ ताकि मैं वापस जा पाऊँ।
तुम्हें वहाँ बम से उड़ाया गया, फिर भी तुम वापस जाना चाहती हो?
मैं बस यहाँ से निकलना चाहती हूँ।
और उसके लिए मुझे बस एक काग़ज़ के टुकड़े पर इस आदमी के हस्ताक्षर चाहिए।
तुम्हारे लिए एक और बर्फ़ की चुस्की लाता हूँ।
तुम बार-बार मेरी वाली को देख रही हो और मैं और नहीं बाँटना चाहता।
देखो, मेरे पास इतना पैसा है कि मैं तुम्हारे लिए दो और ले सकता हूँ।
उसके बाद, तुम जानो और तुम्हारा काम।
हैनसन्ज़ स्नो-ब्लिज़ दुकान
आप सब कैसे हैं? ठीक हो। अच्छा है।
पचहत्तर साल
-सिर दर्द? -नहीं।
-नींद? -बहुत अच्छी।
डॉ. ऐलन ल्यूकस आंतरिक चिकित्सा
मूड?
ठीक है। हाँ। मैं अच्छा महसूस कर रही हूँ।
मैं दरअसल सोच रही थी कि अब मुझे वापस जाना चाहिए।
फ़ौज में?
दोबारा भर्ती होने के लिए। हाँ।
तुम्हें सच में लगता है तुम्हारी सेहत अब पूरी तरह ठीक है?
हाँ। मेरी युद्ध-क्षेत्र से वापस आने के बाद की जाँच हो गई,
मेरे कानों की जाँच, आँखों की जाँच हो गई, नेब्रास्का से मेरे स्कैन आ गए हैं।
और क्या बचा है?
दोबारा चोट लगने का संभावित ख़तरा जिससे तुम्हारे दिमाग़ की चोट बढ़ जाएगी
और सबसे बढ़कर, तुम्हारा मानसिक स्वास्थ्य।
वह ख़तरा लेने, न लेने का फ़ैसला मेरा है और मैंने आपसे कहा है, मैं ठीक महसूस कर रही हूँ।
लिन्ज़ी, सिगरेट पीने का संबंध फेफड़ों के कैंसर से है।
गंभीर आघात का संबंध पीटीएसडी और अवसाद से है।
बल्कि, यह ज़्यादा गहरा संबंध है।
मैं छूट की अनुमति पर हस्ताक्षर नहीं करूँगा।
मैं हूँ जिसका तैयार होना ज़रूरी है।
हम दोनों का तैयार होना ज़रूरी है।
मैं आज के लिए बहुत आभारी हूँ।
ज़रूर।
कल मुझे काम पर नहीं जाना। तुम दोपहर को आना चाहोगे?
कल दोपहर को?
तुम्हें काम पर जाना है?
अपना काम का समय तो मैं ही तय करता हूँ तो…
हम ऑक्टेविया में उस पूल पर जा सकते हैं। मालिक लोग अभी भी शहर से बाहर हैं।
मैं कोई तैराक नहीं हूँ, तो…
हम ऐसे ही बस नशा वगैरह कर सकते हैं।
हाँ, वह हो सकता है।
वह मेरी ओर से होगा।
ठीक है।
अब हम इस पूल में घुसेंगे।
ना। मैं अभी भी ऐसे ही ठीक हूँ।
आ जाओ। हमें तैरना तो है ही।
मालिक लोग अगले हफ़्ते वापस आ जाएँगे।
बहुत अच्छा लग रहा है।
आ भी जाओ।
हाँ।
यक़ीन नहीं हो रहा तुम सच में पानी में आ गए।
हाँ।
उफ़। यह कितनी देर तक साँस रोकी?
मैं बचपन में साँस रोक कर रखने का अभ्यास किया करती थी।
सबसे लंबा समय तुमने कितनी देर रोकी है?
छब्बीस साल तक।
मैंने तुम्हें चार सालों से हरा दिया।
-मेरे साथ दौड़ लगाओगी? -तुम पक्का लगाना चाहते हो?
तुम गिनती गिनो।
-तीन, दो, एक। -दो, एक।
क्या बकवास है?
ओह, बाप रे।
माइकल फ़ेल्प्स!
तुमने कोशिश भी नहीं की।
ऐसा तो है नहीं कि मेरी टाँग पर प्रॉपेलर लगा हुआ है।
मुझे लग रहा है मैंने तुमसे झूठ बोला।
कब?
जब मैंने तुम्हें दुर्घटना के बारे में बताया।
-क्या झूठ बोला? -दरअसल, झूठ नहीं बोला।
कुछ है जो मैंने नहीं बताया।
मैंने पूरी बात नहीं बताई और यह भी झूठ बोलना ही हुआ।
क्योंकि तुमने यह नहीं बताया कि गाड़ी तुम चला रहे थे?
हाँ।
तुमने कहा था तुमने रिअरव्यू आइने में जैस को देखा था
तो मैं यह समझ गई थी।
ऐन्टॉन…
वह मेरे साथ बैठा था।
वह ड्राइवर की सीट के साथ वाली सीट पर बैठा था।
ज़िद कर रहा था कि वह मेरे साथ आगे वाली सीट पर बैठना चाहता है तो…
और जैस ने उसके लिए मना किया था।
उसका कहना था कि वह बहुत छोटा है और उसे बच्चों वाली सीट में बैठना चाहिए।
पर मैंने हाँ कह दिया।
मैंने हाँ कह दिया।
मुझे लगा ऐसी चीज़ों के लिए हाँ कहना चाहिए।
उसकी हर इच्छा पूरी करनी चाहिए।
उसके नखरे उठाने चाहिए।
-तुम समझ रही… -मैं समझ रही हूँ।
-नहीं, मैं… -नहीं, तुम्हें कुछ कहने की ज़रूरत नहीं है।
मुझे माफ़ कर दो। मुझे यह नहीं करना चाहिए था।
तो फिर तुमने यह क्यों किया?
मुझे तुम्हारे लिए बुरा लगा।
नहीं। जेम्स, वापस आओ।
जेम्स। मत जाओ।
तुम्हें मेरे लिए बुरा लगा?
-मुझे माफ़ कर दो। मेरा यह… -मेरे लिए बुरा महसूस करने वाले पहले ही बहुत लोग हैं।
मेरा यह मतलब नहीं था।
तो क्या मतलब था तुम्हारा?
हाँ, तुम्हें पता नहीं है। क्या है यह?
क्या, क्या है?
हम यहाँ क्या कर रहे हैं? हँ?
मैं तुम्हें लेने आऊँ, छोड़ने जाऊँ, तुम्हारे लिए बर्फ़ की चुस्कियाँ ख़रीदूँ, हँ?
एक बात बताता हूँ। तुम्हें ड्राइवर की ज़रूरत है, टैक्सी बुला लो।
मुझसे तुम क्या चाहती हो?
मैं तुम्हारे साथ सेक्स नहीं करना चाहती, तो अब तुम दोस्ती नहीं रखना चाहते?
ठीक है, मैं तुम्हारे साथ सेक्स करना चाहता हूँ।
मैं तुम्हारे साथ सेक्स करना चाहता हूँ पर तुमने मुझे अभी चूमा।
तुम्हें सच में अपने मसले सुलझाने की ज़रूरत है। मुझे तो तुम समझ में भी नहीं आतीं।
दरअसल, मुझे तुम्हारे बारे में कुछ नहीं पता पर जो पता है, वह बताता हूँ। तथ्य।
तुम्हारी गाड़ी में विस्फ़ोट हुआ था, अफ़गानिस्तान में या इराक़ में या जहाँ कहीं भी था।
तुम मेरी बहन के साथ बास्केटबॉल खेलती थीं। हाँ।
-और तुम्हारा भाई मर चुका है… -मेरा कोई भाई नहीं मरा।
क्या कहा तुमने?
मैंने कब कहा कि मेरा भाई मर चुका है?
वह था। तुम्हें उसकी याद आती है। तुम्हारे पास था। भूतकाल। हमेशा भूतकाल में उसकी बातें करती हो।
-वह जेल में है। -क्या?
वह एक नशेड़ी है और ड्रग्स बेचता है।
-तुमने मुझे यह एहसास दिलाया कि वह मर चुका है। -नहीं।
हाँ, तुमने दिलाया। क्योंकि तुम उसके बारे में ऐसे ही बातें करती हो जैसे वह मर चुका है।
शायद यह ऐसा ही महसूस होता है। तुम्हें इससे क्या फ़र्क पड़ता है?
यह बकवास है।
तुम चाहती हो लोग सोचें वह मर चुका है ताकि उन्हें पता न चले तुमने उसे मरा हुआ मान लिया है।
तुम उस सबके बारे में या मेरे बारे में कुछ नहीं जानते।
ठीक है।
क्या तुम्हें बस यह लगा कि हम दोनों एक जैसे टूटे हुए, जीवन से हताश लोग हैं?
-भाड़ में जाओ! -तुम भाड़ में जाओ।
तुम्हें लगता है मैंने अपने भाई के बारे में झूठ बोला? और तुमने क्या किया?
तुमने उस रात अपने भांजे को आगे वाली सीट में बैठने दिया। और तुमने क्या-क्या नहीं बताया?
क्या तुमने पी हुई थी?
मैंने दो बीयर पी हुई थीं।
पर तुम्हारे पास क्या बहाना है?
अपने दोस्तों, अपने परिवार के साथ तुम जैसा बरताव करती हो…
सब लोग, बस उनसे बच कर भागना है। उन्हें पीछे छोड़कर जाना है।
जैसे कि वे तुम्हारा भरोसा तोड़ते हैं जबकि सच्चाई इससे विपरीत है।
और दूसरा।
मैं वापस जाना चाहती हूँ।
यह तय करना बहुत मुश्किल है।
मैं समझ सकती हूँ आप ऐसा क्यों सोच रहे हैं।
क्या मेरी चोट के निशान अब तक हैं? ज़रूर होंगे।
पर क्या मैं किसी और के लिए ख़तरा बनूँगी, अपना काम ठीक तरह नहीं कर पाऊँगी? नहीं।
मैं ऐसी जगह जाना चाहती हूँ जहाँ मैं उपयोगी होऊँ।
क्या तुम वापस जा सकती हो? हाँ।
क्या तुम्हें वापस जाना चाहिए? यह एक बिल्कुल अलग सवाल है।
आपने कहा था सिगरेट पीने से कैंसर का जितना संबंध है,
उससे ज़्यादा गहरा संबंध गंभीर आघात का अवसाद से है।
कहीं ज़्यादा।
अगर अफ़गानिस्तान ही एकमात्र आघात न हो तो?
फिर क्या?
ठीक है, लिन्ज़ी। मैं छूट की अनुमति पर हस्ताक्षर कर देता हूँ।
बड लाइट
जेम्स बोल रहा हूँ। संदेश छोड़ दें।
नोला ऑटो रिपेयर
तेल बदलना - ट्यून अप - ब्रेकें एसी की मरम्मत - पहिया संतुलन
तुम्हारी गाड़ी अब बिल्कुल ठीक है। अगर फिर कोई समस्या हुई तो वापस ले आना।
धन्यवाद। जेम्स अंदर है क्या?
नहीं, आज नहीं आया।
ठीक है। तो मुझे आप लोगों को कितने पैसे देने हैं?
जेम्स ने तुम्हें बताया नहीं? यह मुफ़्त है।
क्या?
हाँ, उसने कहा तुम कुछ फ़ौज वगैरह में थीं।
इस जगह से आगे कोई हथियार ़ या मोबाइल ले जाने की अनुमति नहीं है
तुम हो।
तुम ज़िंदा हो।
हाँ, मैं ज़िंदा हूँ।
कितना समय बीत गया।
मुझे अफ़सोस है मैं पहले नहीं आई।
चिंता मत करो। सज़ा होने के बाद से माँ मुझसे एक बार भी मिलने नहीं आई हैं।
सच में?
हाँ।
वह ठीक हैं ना?
वह ठीक हैं।
मुझे उनकी चिंता होती है।
उन्होंने मुझे एक चिट्ठी लिखी थी।
लगता है वह काफ़ी कठिनाई में हैं।
माँ अपना ख़्याल रख सकती हैं।
तुम कैसे हो?
मैं ठीक हूँ।
मैं आराम से हूँ।
तुम्हारी सेहत ठीक है?
क्या मेरी सेहत ठीक है?
मैं अपना वज़न बढ़ाने की कोशिश कर रहा हूँ।
यहाँ मेरे कुछ दोस्त बन गए हैं।
करने के लिए कोई बहुत काम नहीं है।
तो आजकल मैं जिम जाने की कोशिश करता हूँ।
सच कहूँ तो…
यहाँ अंदर रहना मेरे लिए ज़्यादा अच्छा है।
यहाँ मैं सुरक्षित हूँ।
बाहर की दुनिया में, मुझे ख़ुद पर भरोसा नहीं है।
अब मेरे बारे में बहुत बातें हो गईं।
तुम कैसी हो?
मैं ठीक हूँ।
मैं घायल हो गई थी।
पर…
मैं ठीक हूँ।
मुझे सच में अफ़सोस है।
मुझे अपने लिए दुःख नहीं है।
मुझे भी बस अफ़सोस है।
मुझे तुम्हारी याद आती है।
यह क्या हो रहा है?
मुझे पता है वह ट्रक ख़राब नहीं है।
ट्रक ठीक है। उसके लिए धन्यवाद। तुम्हें वह करने की ज़रूरत नहीं थी।
तो, तुम यहाँ क्या कर रही हो?
तुमने मुझसे पूछा था अगर मैं यहाँ रहने के लिए आना चाहती हूँ, याद है?
नहीं।
मुझे याद है।
क्या तुम फिर से वह पेशकश करना चाहोगे?
किसी का पास में होना अच्छा लगेगा।
सुबह एक साथ कॉफ़ी पीना। शाम को सिगरेट पीना।
कभी-कभी एक साथ खाना बनाना।
और इसका क्या मतलब है?
ये सब बातें तुमने कही थीं।
तो…
तुम नहीं जा रही हो?
लगता नहीं है। कम से कम, अभी तो नहीं।
और…
मैं एक दोस्त बनाने की कोशिश कर रही हूँ।
उप-शीर्षक अनुवादक: मृणाल